Ek is mismoedig - www.bybelkennis.co.za
by Coen Slabber · Published 05/11/2016 · Updated 25/09/2016
Baie van ons is soms mismoedig. Hoe lig jy jou weer op? Dit is moeilik. Maar ons moet baklei en daardeur kom. Hoe?
Vertel vir God waar jy is
Ons praat dikwels met ander mense oor ons mismoedigheid Begin deur jou oë op God te rig en met Hom te praat. Vertel vir Hom daarvan. Doen jy dit nie sal jy net meer mismoedig word. Om nie alles voor God te lê nie, is ‘n fout.
Jesus stel nie teleur nie; mense kan teleurstel. Hy is altyd met jou.
Jy sal baie dinge ondervind en alle soorte mense teenkom. Dit sal jou uitdaag, veral as jy teleurgesteld is. Bediening is moeilik, maar om nog bitterheid en ‘n gebrek aan vergifnis saam te dra is net te veel.
Ek sal nooit mismoedigheid oorwin deur dit te ignoreer of toe te laat dat dit my verlam nie. Jy kan nie vorentoe in jou bediening en lewe gaan as jy die hele tyd terugkyk nie. Jy moet weet dat mense wat jou in die lewe seermaak, is mense wat self seergekry het in hulle lewens. Moenie toelaat dat jou seerkry die manier waarop jy ander mense behandel beïnvloed nie.
Dit maak nie saak wie wat aan jou gedoen het nie. Wat belangrik is, is hoe jy daarop gaan reageer. Gaan vorentoe in vergifnis.
Laaste 365 Dae: 267,486